Document ID: 32003D0035

Komisijas Lēmums
(2003. gada 10. janvāris),
ar ko principā atzīst par pilnīgu to dokumentāciju, kura iesniegta sīkākai pārbaudei saistībā ar benalaksila-M, bentiavalikarba, 1-metilciklopropēna, protiokonazola un fluoksastrobīna iespējamo iekļaušanu Padomes Direktīvas 91/414/EEK par augu aizsardzības līdzekļu laišanu tirgū I pielikumā
(izziņots ar dokumenta numuru C(2002) 5575)
(Dokuments attiecas uz EEZ)
(2002/35/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū [1], kurā jaunākie grozījumi izdarīti ar Komisijas Direktīvu 2002/81/EK [2], un jo īpaši tās 6. panta 3. punktu,
tā kā:
(1) Direktīvā 91/414/EEK paredzēts pilnveidot to Kopienas aktīvo vielu sarakstu, kuras atļauts iekļaut augu aizsardzības līdzekļu sastāvā.
(2) Dokumentāciju par aktīvo vielu benalaksilu-M 2002/gada 22. februārī Portugāles iestādēm ir iesniedzis Isagro, Italy, ar pieteikumu panākt tās iekļaušanu Direktīvas 91/414/EEK I pielikumā. Dokumentāciju par aktīvo vielu bentiavalikarbu 2002. gada 19. aprīlī Beļģijas iestādēm iesniedzis Kumiai Chemicals Industry Co Ltd. Dokumentāciju par aktīvo vielu 1-metilciklopropēnu 2002. gada 28. februārī apvienotās Karalistes iestādēm iesniedzis Rohm and Haas. Dokumentāciju par aktīvo vielu protiokonazolu 2002. gada 25. martā Apvienotās Karalistes iestādēm iesniedzis Bayer Crop Science. Dokumentāciju par aktīvo vielu fluoksastrobīnu 2002. gada 25. martā Apvienotās Karalistes iestādēm iesniedzis Bayer Crop Science.
(3) Nīderlandes un Apvienotās Karalistes iestādes norādījušas Komisijai, ka, provizoriski pārbaudot, dokumentācija par minētajām aktīvajām vielām, šķiet, atbilst Direktīvas 91/414/EEK II pielikuma prasībām attiecībā uz datiem un informāciju. Iesniegtā dokumentācija, šķiet, atbilst Direktīvas 91/414/EEK III pielikuma prasībām par vienu augu aizsardzības līdzekli, kas satur attiecīgo aktīvo vielu. Saskaņā ar Direktīvas 91/414/EEK 6. panta 2. punktu attiecīgie iesniedzēji pēc tam dokumentāciju nosūtīja Komisijai un citām dalībvalstīm un par to informēja Pastāvīgo pārtikas aprites un dzīvnieku veselības komiteju.
(4) Ar šo lēmumu Kopienas līmenī oficiāli būtu jāapstiprina, ka dokumentācija principā atbilst Direktīvas 91/414/EEK II pielikuma datu un informācijas prasībām un attiecībā uz vismaz vienu augu aizsardzības līdzekli, kas satur aktīvo vielu, - III pielikuma prasībām.
(5) Šis lēmums neierobežo Komisijas tiesības pieprasīt iesniedzējam iesniegt papildu datus vai informāciju dalībvalstij, kas norīkota par ziņotāju, lai tā varētu precizēt atsevišķus dokumentācijas punktus.
(6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Dokumentācija par šā lēmuma pielikumā noteiktajām aktīvajām vielām, kura iesniegta Komisijai un dalībvalstīm, lai panāktu to iekļaušanu Direktīvas 91/414/EEK I pielikumā, principā atbilst Direktīvas 91/414/EEK II pielikuma prasībām attiecībā uz datiem un informāciju.
Dokumentācija atbilst arī Direktīvas 91/414/EEK III pielikuma prasībām par datiem un informāciju attiecībā uz vienu augu aizsardzības līdzekli, kurš satur aktīvo vielu, ņemot vērā piedāvātos izmantošanas veidus.
2. pants
Ziņotāja dalībvalsts turpina sīki pārbaudīt minēto dokumentāciju un ziņo Komisijai iespējami īsā laikā, bet ne vēlāk kā vienu gadu no dienas, kad Eiropas Kopienu Oficiālajā Vēstnesī publicē lēmumu par pārbaužu secinājumiem, pievienojot rekomendācijas par attiecīgo vielu iekļaušanu vai neiekļaušanu Direktīvas 91/414/EEK I pielikumā un visiem ar to saistītiem apstākļiem.
3. pants
Šis lēmums ir adresēts dalībvalstīm.
Briselē, 2002. gada 22. novembrī

Labels: 12
0
3
6